25/10/2022 | Administración LocalMunicipal
Curtis
Aprobación das bases que rexerán o proceso de adxudicación das axudas ás comisións organizadoras das festas patronais e populares do Concello de Curtis durante o ano 2022

Mediante resolución da alcaldía-presidencia núm.715/2022, do 17 de outubro, aprobáronse as bases xerais que regularán o proceso de adxudicación das axudas ás comisións organizadoras das festas patronais e populares do concello de Curtis durante o ano 2022, que se publican para xeral coñecemento: O obxecto destas bases é regular as axudas a conceder ás comisións organizadoras das festas patronais e populares no Concello de curtis durante o ano 2022. A finalidade é axudar economicamente ás comisión de festas para a contratación de orquestras, contribuindo así á reactivación económica no sector empresarial do mundo do espectáculo e movemento cultural, e en concreto, do sector das orquestras e verbenas, que por tradición se veñen celebrando en emprazamentos ao aire libre no termo municipal de Curtis. O crédito para financiar as axudas reguladas nestas bases é integramente financiado por parte do Servizo de Desenvolvemento Territorial e Medio Ambiente, da Deputación Provincial da Coruña, conforme á publicación no BOP nº 140 do 26 de xullo do 2022 de “Concesión definitiva de subvencións correspondentes ao programa de axudas ao sector das orquestras e as verbenas (PEL-Concellos OV INCLUÍDO NA LIÑA 1.3 DO PLAN DE EMPREGO LOCAL). Son destinatarios desta axuda ás comisións organizadoras de festas patronais e populares do Concello de Curtis, que cumpran os seguintes requisitos: a) Dispoñer de personalidade xurídica e capacidade de obrar acreditada mediante a asignación pola Axencia Estatal de Administración Tributaria do Estado do correspondente número de identificación fiscal (CIF/NIF) b) Carecer de fins de lucro. c) Desenvolver as súas actividades no Concello de Curtis d) Non ter pendente de xustificar ningunha subvención ou axuda ante o concello no que desenvolve a súa actividade para o mesmo obxecto para o que solicita a axuda. e) Estar ao corrente das súas obrigas tributarias, estatais, autonómicas e locais, e coa seguridade social. f) Non estar incursos en ningún dos supostos de incapacidade ou incompatibilidade para percibir axudas ou subvencións públicas. As empresas titulares de orquestras que se van contratar deberán cumprir cos requisitos seguintes: - Ter o seu domicilio fiscal e social en Galicia. - Ter unha antigüidade mínima de 2 anos de exercicio continuado na actividade, a considerar dende a data de publicación da convocatoria no Boletín Oficial da Provincia, segundo a información recollida no certificado de situación censal da entidade. - Declarar responsablemente que ten unha composición mínima de 6 membros, dos cales alomenos 4, deberán na súa actuación tocar un instrumento musical. - Declarar responsablemente que o 80 por cento da súa actividade céntrase na organización de espectáculos e actuacións musicais en vivo. - O importe do conxunto de axudas ou subvencións concedidas polas distintas administracións públicas non poderá ser superior ao orzamento presentado da asociación. - O importe do IVE non se considerará gasto subvencionable cando sexa susceptible de recuperación ou compensación pola entidade. - Obriga do reintegro, total ou parcial, da subvención percibida en caso de incumprimento das condicións establecidas para a súa concesión. - Obriga das Comisións beneficiarias de facilitar toda a información que lle sexa requirida polos órganos fiscalizadores públicos no exercicio das súas funcións. - Facer constar a colaboración da Deputación da Coruña en toda a información (impresa, informática ou audiovisual) que fixeren das actividades ou investimentos subvencionados, así como na súa páxina web. Non se subvencionarán solicitudes que exclúan a lingua galega. Os proxectos subvencionados deberá ter como lingua vehicular de desenvolvemento a lingua galega, así como tamén o será dos soportes divulgativos das actividades (web, redes sociais, cartelería, folletos e equivalentes) e de calquera outro aspecto vinculado, sen que iso exclúa a posibilidade de utilizaren tamén outras linguas. As actividades obxecto deste programa deben realizarse no período comprendido entre o 1 de xaneiro de 2022 e o 31 de decembro de 2022, polo que as contratacións das orquestras poderán realizarse dentro deste período e en consecuencia, non poderán imputarse ao programa de gastos realizados con posterioridade. As subvencións faránse efectivas con cargo á aplicación orzamentaria 338.48011 por importe máximo de 7.000,00 € para promoción cultural. O importe que se concederá con ocasión da celebración das festas que se celebren nas parroquias de ata 800 habitantes empadroados será do 40,55% do importe máximo de 7.000€, repartido entre todas eles atendendo a criterios de porcentaxe poboacional; e o importe que correspondería ás festas que se celebren nas parroquias de mais de 800 habitantes empadroados será 59,45% do importe máximo de 7.000 €, repartido entre todas elas atendendo a criterios de porcentaxe poboacional. No caso de que non se conceda o total do importe, o sobrante repartirase a partes iguais entre as comisións/asociaciós que soliciten a xuda. As asociacións ou comisións de festas interesadas en participar nesta convocatoria terán que presentar solicitude no modelo que se adxunta como anexo I, no Rexistro Xeral do concello, a través da sede electrónica ou de forma presencial o nalgún lugar dos previstos no artigo 16.4 da lei 39/2015 de procedemento administrativo común das Administracións públicas. Xunto coa solicitude deberá achegar a seguinte documentación: - Solicitude de subvención (Anexo I), asinada polo presidente/a da comisión ou cargo equivalente, axuntando copia do DNI do solicitante e copia do C. I. F. da Comisión ou Asociación organizadora das Festas. - Declaración xurada da persoa asinante da solicitude sinalando se solicitou ou obtivo doutro organismo algunha subvención para a realización dos mesmos programas e actividades, e a súa contía (Anexo II) - Proxecto-memoria das actividades ou programa a realizar. (Anexo III) - Declaración xurada do solicitante de non ter obrigas tributarias e coa Seguridade Social conforme á base 3 e). (Anexo IV) - Declaración responsable de que ás orquestras a contratar cumpren os requisitos recollidos no punto 4 de estas bases, sen prexuicio de ter que presentar a documentación pertinente no caso de ser esixida (Anexo IV). - Certificación dos membros da Comisión/Asociación con expresión de nome, DNI e cargo que ocupa na Comisión (Anexo V) - Certificado bancario do número IBAN ou documentación similar. - Achega da información (impresa, informática ou audiovisual) que fixeren das actividades ou investimentos subvencionados, onde conste a colaboración da Deputación da Coruña. O prazo de presentación das solicitudes é ata o 15 de novembro de 2022. As solicitudes que cumpran cos requisitos previstos nestas bases serán propostas polo departamento de Cultura, tras a súa análise, para a súa resolución en sentido favorable. O concello poderá requirir ás solicitantes para que acheguen canta documentación e información complementaria estime oportuna para fundamentar a súa solicitude así como para que se proceda á corrección dos defectos apreciados nela, ou na documentación presentada para a xustificación da achega, todo iso no prazo de 10 días hábiles a partir do seguinte á notificación do requirimento. No caso de incumprimento, entenderase que desiste da súa solicitude. A Resolución de concesión ditarase no prazo máximo de dous meses dende a finalización do prazo para a presentación das solicitudes. As axudas concedidas publicaranse no Taboleiro de Anuncios do Concello e na web municipal facendo efecto de notificación colectiva a publicación en dito taboleiro da sede electrónica municipal, seguindo o artigo 45 da Lei do procedemento administrativo común das administracións públicas. A resolución ou acordo de concesión de subvencións deberá conter a relación de solicitantes que resulten beneficiarios e o importe concedido e a desestimación do resto de solicitudes indicando o motivo da mesma. Contra a desestimación expresa poderá formularse os recursos que procedan. A data límite para xustificar será o 16 de xaneiro de 2023. Deberase achegar a seguinte documentación xustificativa da realización da actividade para a que se concedeu a subvención: - Memoria, segundo modelo que se achega, da actividade realizada para a que se solicitaba axuda para a contratación, asinada polo representante da comisión de festas que inclúa unha xustificación gráfica da actividade realizada. - Facturas relativas aos conceptos expresados nos xustificantes de gasto que serán obrigatoriamente os que foran motivo da subvención, así como unha relación das mesmas, na que se indicará o número de factura, a data de factura, o nome e CIF do proveedor, o concepto e data de realización, o importe da factura con desglose de IVE e a data do pagamento material. O beneficiario deberá figurar obrigatoriamente como destinatario da factura. - Xustificante bancario do pagamento das facturas correspondentes. Só se admitirán pagamentos en efectivo cando o importe da factura sexa inferior a 100,00 € e sen que poida ser obxecto de fraccionamento, neste caso no documento deberá aparecer xustificado a recepción do importe por parte do emisor. Unha vez xustificada a subvención, o seu aboamento farase en todo caso antes do 1 de febreiro de 2023. As subvencións concedidas polo Concello de Curtis están suxeitas a control financieiro por parte dos órganos competentes do Concello. En todo o non previsto nas presentes bases, a concesión desta subvención regularase polo disposto na Lei 38/2003, xeral de subvencións, regulamento que a desenvolve, Lei 9/2007, de subvencións de Galicia e Bases de Execución do Orzamento do Concello de Curtis. Para os efectos de salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas deben quedar incorporadas ao Rexistro Público de Subvencións. O acto de resolución da subvención esgota a vía administrativa. De acordo co que dispón o artigo 123 da Lei 39/2015, do 1 de outubro, do procedemento administrativo común das administracións públicas, poderá interpoñerse recurso potestativo de reposición ante o alcalde deste concello, no prazo dun mes que contará dende o día seguinte de recibir a notificación, ou ben directamente recurso contencioso administrativo ante o Xulgado do Contencioso-Administrativo da Coruña.” Que lle sexa concedida unha subvención ao abeiro da convocatoria das axudas do concello de Curtis, no marco do PEL-CONCELLOS-AXUDAS AO SECTOR DAS ORQUESTRAS E VERBENAS DA LIÑA 1.3 DO PLAN DE EMPREGO LOCAL DA DEPUTACIÓN PROVINCIAL DE A CORUÑA. En Curtis a_____ de _________________ de 2022 Asdo D./Dna. _______________________________, con NIF ________________________, En calidade de _______________da Comisión/Asociación _____________________ - Esta comisión/Asociación solicitou axuda doutro organismo para o mesmo fin?. _ - Contía que obtivo por outras axudas ou subvencións. ___________ En Curtis a_____ de _________________ de 2022 Asdo. En Curtis a_____ de _________________ de 2022 Asdo. D./Dna. _______________________________, con NIF _________________, En calidade de _______________da Comisión/A sociación ______________ - Que reúne os requisitos para ser beneficiario das axudas convocadas polo concello de Curtis no marco do PEL-CONCELLOS-AXUDAS AO SECTOR DAS ORQUESTRAS E VERBENAS INLCUÍDO NA LIÑA 1.3 DO PLAN DE EMPREGO LOCAL DA DEPUTACIÓN PROVINCIAL DE A CORUÑA. - Dispoñer de personalidade xurídica e capacidade de obrar acreditada mediante a asignación pola Axencia Estatal de Administración Tributaria do Estado do correspondente número de identificación fiscal (CIF/NIF) - Carecer de fins de lucro. - Desenvolver as súas actividades no Concello de Curtis - Non ter pendente de xustificar ningunha subvención ou axuda ante o concello no que desenvolve a súa actividade para o mesmo obxecto para o que solicita a axuda. - Estar ao corrente das súas obrigas tributarias, estatais, autonómicas e locais, e coa seguridade social, segundo o punto 3 e) das bases. - Non estar incursos en ningún dos supostos de incapacidade ou incompatibilidade para percibir axudas ou subvencións públicas. - Que a orquestra que se contrata reúne todos e cada ún dos requisitos sinalados na base cuarta da convocatoria. En Curtis a_____ de _________________ de 2022 Asdo D./Dna. __________________________________________________ con NIF ____________________, como secretario/a da Comisión/Asociación __________________________ Certifico que os miembros que forman parte desta Comisión/Asociación son os seguintes. En Curtis a_____ de _________________ de 2022 Asdo. Curtis 20 de outubro de 2022 O alcalde Javier Francisco Caínzos Vázquez